ΠΓΤ320+ευδομάδα+3+Αρχές+σχεδιασμού+για+όλους

Σε αυτό το μάθημα μελετήσαμε τις αρχές σχεδιασμού που πρέπει να λαμβάνονται υπόψη στη σχεδίαση κάθε καινούριου προιόντος στην αγορά.

1. Ισότιμη χρήση 2. Ευελιξία στη χρήση 3. Απλότητα και διαισθητικότητα 4. Αντιληπτή πληροφορία 5. Ανοχή στα λάθη 6. Περιορισμένη φυσική προσπάθεια 7. Κατάλληλο μέγεθος και χώρος για προσέγγιση και χρήση

Μας δόθηκε η άσκηση να βρούμε προιόντα που τηρούν αυτές τις αρχές ή ένα προιόν που να τις τηρεί όλες. Η δική μου επιλογή είναι ο ανελκυστήρας.



1. Ισότιμη χρήση Ο σχεδιασμός κάθε ανελκυστήρα προσαρμόζεται ανάλογα με το χώρο του και πάντα λαμβάνεται υπόψη ο πληθυσμός από τον οποίο θα χρησιμοποιηθεί περισσότερο και ο κάθε χρήστης να μπορεί να το αξιοποιήσει ανάλογα με τις δικές του ικανότητες.

2. Ευελιξία στη χρήση Ο ανελκυστήρας επιτρέπει σε όλους τη πρόσβασή του, είτε είναι κάποιος κοντός ή ψηλός, είτε είναι καθηλομένος σε αναπηρικό καροτσάκι ή έχει κινητικές δυσκολίες.

3. Απλότητα και διαισθητικότητα Η χρήση του ανελκυστήρα είναι εύκολα κατανοητή αφού χρησιμοποιεί αριθμητικά σύμβολα που δεν περιορίζουν ή δυσκολεύουν κάποιον και ούτε έχει περιττές πληροφορίες.

4. Αντιληπτή πληροφορία Η απαραίτητη πληροφορία μεταφέρεται άμεσα στο χρήστη χωρίς πολυπλοκότητες. Για τους τυφλούς σχεδόν πάντα υπάρχει και υφή στα κουμπιά χρήσης ή μια ηχογραφημένη φωνή που σηματοδοτεί τον όροφο που βρίσκεσαι.



5. Ανοχή στα λάθη Όσο εύκολα μπορείς να πατήσεις λάθος αριθμό ορόφου σε έναν ανελκυστήρα τόσο πιο εύκολα μπορείς να ξαναπατήσεις το σωστό. Η φωτεινή σηματοδότηση σε κάθε αριθμό σε βοηθά να το καταλάβεις έγκαιρα.

6.Περιορισμένη φυσική προσπάθεια Η φυσική προσπάθεια ή δύναμη που χρειάζεται από τον χρήστη είναι ελάχιστη. Τα κουμπιά χρήσης είναι συνήθως σε κατάλληλο ύψος ώστε κανείς να μην δυσκολεύεται να φτάσει και δεν χρειάζεται μυική δύναμη για να πατηθούν.

7. Κατάλληλο μέγεθος και χώρος για προσέγγιση και χρήση Η τοποθέτηση ανελκυστήρων και οι αναλογίες χωρητικότητάς τους είναι πάντα βασισμένες ανάλογα με τον χώρο που βρίσκονται και με όλους τους πιθανούς χρήστες. Για παράδειγμα, σε νοσοκομεία και κλινικές οι ανελκυστήρες είναι μεγαλύτεροι για να χωρούν και τα ιατρικά κρεβάτια με τους ασθενείς και στα διεθνή αεροδρόμια για να εξυπηρετούν τον μεγάλο πληθυσμό που φιλοξενούν.



Κατερίνα Στυλιανού